CELEX: C2005/271/30
Language: sk
Date: 2005-10-29 00:00:00
Title: Vec C-329/05: Návrh na začatie prejudiciálneho konania podaný uznesením Bundesfinanzhof z 28. júna 2005, ktorý súvisí s konaním: Finanzamt Dinslaken proti Gerold Meindl

29.10.2005   
            
            
               SK
            
            
               Úradný vestník Európskej únie
            
            
               C 271/16
            
         Návrh na začatie prejudiciálneho konania podaný uznesením Bundesfinanzhof z 28. júna 2005, ktorý súvisí s konaním: Finanzamt Dinslaken proti Gerold Meindl
   (Vec C-329/05)
   (2005/C 271/30)
   Jazyk konania: nemčina
   Bundesfinanzhof podal uznesením z 28. júna 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Finanzamt Dinslaken proti Gerold Meindl, vedľajší účastník konania: Christine Meindl-Berger, a bol doručený do kancelárie Súdneho dvora 2. septembra 2005.
   Bundesfinanzhof žiada Súdny dvor, aby rozhodol o nasledujúcej otázke:
   Je porušením článku 43 Zmluvy o založení Európskych spoločenstiev, ak je rezidentovi, ktorého manžel má bydlisko v Rakúsku a nežije s ním oddelene, odmietnuté spoločné zdanenie manželov daňou z príjmov s odôvodnením, že tento manžel dosiahol viac než 10 % spoločných príjmov ako aj viac než 24 000 DEM, ak tieto príjmy podľa rakúskeho práva nepodliehajú dani z príjmov?